CELEX: 32008R1141
Language: fi
Date: 2008-11-13 00:00:00
Title: Komission asetus (EY) N:o 1141/2008, annettu 13 päivänä marraskuuta 2008 , eräiden tavaroiden luokittelusta yhdistettyyn nimikkeistöön

19.11.2008   
            
            
               FI
            
            
               Euroopan unionin virallinen lehti
            
            
               L 308/9
            
         
      KOMISSION ASETUS (EY) N:o 1141/2008,
   annettu 13 päivänä marraskuuta 2008,
   eräiden tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön (CN) yhdenmukaisen soveltamisen varmistamiseksi on tarpeen toteuttaa toimenpiteitä tämän asetuksen liitteessä tarkoitettujen tavaroiden luokittelemiseksi.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön tai joilla lisätään siihen alanimikkeitä ja jotka otetaan käyttöön erityisillä yhteisön säännöksillä tullien ja muiden tavarakauppaan liittyvien toimenpiteiden soveltamiseksi.
            
         
               (3)
            
            
               Yleisten tulkintasääntöjen nojalla tämän asetuksen liitteenä olevan taulukon sarakkeessa 1 kuvattu tavara olisi luokiteltava sarakkeessa 2 mainittuun CN-koodiin mainitun taulukon sarakkeessa 3 mainittavista syistä.
            
         
               (4)
            
            
               On aiheellista säätää, että tiedon saaja voi soveltaa jäsenvaltioiden tulliviranomaisten tavaroiden luokittelemisesta yhteiseen nimikkeistöön antamaa sitovaa tariffitietoa, joka ei ole tämän asetuksen mukainen, vielä kolmen kuukauden ajan yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon sarakkeessa 1 kuvattu tavara luokitellaan yhdistettyyn nimikkeistöön kyseisen taulukon sarakkeessa 2 mainittuihin CN-koodeihin.
   2 artikla
   Jäsenvaltioiden tulliviranomaisten antamaa sitovaa tariffitietoa, joka ei ole tämän asetuksen mukainen, voidaan soveltaa vielä kolmen kuukauden ajan asetuksen (ETY) N:o 2913/92 12 artiklan 6 kohdan mukaisesti.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä marraskuuta 2008.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Lineaarisen liikkeen laakeroitu liukuyksikkö, jossa on kahdesta urasta muodostuva liukumekanismi ja suorakulmainen kotelo, jonka sisällä on kuulalaakereita.
                  Yksikkö liikkuu liukumekanismin urissa kuulalaakereiden avulla.
                  Lineaarisen liikkeen liukuyksikköä käytetään erilaisissa koneissa, esimerkiksi tavaroiden käsittelylaitteissa, työstökoneissa tai DVD-soittimissa.
               
               
                  8482 10 90
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, XVI jakson 2 huomautuksen a kohdan ja CN-koodien 8482, 8482 10 ja 8482 10 90 nimiketekstien mukaisesti.
                  Koska lineaarisen liikkeen liukuyksikköä voidaan käyttää erilaisissa koneissa, sen ei voida katsoa olevan osa, joka soveltuu käytettäväksi yksinomaan tai pääasiassa tietyssä koneessa XVI jakson 2 huomautuksen b kohdan mukaisesti. Sen vuoksi järjestelmää ei voida luokitella koneen osaksi esimerkiksi nimikkeeseen 8431, 8466 tai 8522.
                  Lineaarisen liikkeen liukuyksikön katsotaan olevan nimikkeeseen 8482 kuuluva vapaasti liikkuva kuulalaakeroitu liukumekanismi (ks. myös harmonoidun järjestelmän selitykset, nimike 8482, A kohdan 3 kohta).
                  Koska lineaarisen liikkeen liukuyksikkö on nimikkeessä 8482 kuvattu tuote, se on XVI jakson 2 huomautuksen a kohdan mukaisesti luokiteltava tähän nimikkeeseen.